Week 2: 8-14 November 2020 – Word and Life
Week 2: 8-14 November 2020
HomeWeek 2: 8-14 November 2020
Finishing Strong – Raymond Nell
WoordGebed: Open met gebed.
Lees: Johannes Markus
Hand 13:13 "Paulus en sy reisgenote het met 'n skip van Pafos af vertrek en by Perge in Pamfilië aangekom. Daar het Johannes hulle verlaat en na Jerusalem toe teruggegaan."
Kyk die video deur Raymond Nell
Gesels oor die verhaal van Johannes Markus.
Hy verlaat Paulus en Barnabas met verreikende gevolge. Hy veroorsaak dat Paulus en Barnabas besluit om eerder uitmekaar te gaan en elkeen op sy eie sendingreis te gaan.
Indien jy gemaklik is daarmee: Deel jou storie oor 'n keer wat jy vir jouself moeilikheid veroorsaak het.
Ons sien egter dat Johannes Markus drie dinge doen nadat hy Paulus en Barnabas verlaat het.
Hy staan weer op en skep moed
Hy vra vir vergifnis
Hy word gementor deur Petrus en Barnabas
Gesels bietjie oor hierdie drie aksies wat Johannes Markus gedoen het om hom te help om terug te keer na die sendingveld asook hom gehelp het om sterk te eindig.
Julle Connect Groep is ook 'n "Sending Organisasie". Bid hierdie week vir elke Groepslid. Probeer vasstel wat elke lid se rol in die groep is en hoe elke lid 'n impak in die groep asook in die "Sendingveld" kan maak.